Simelue
Simelue (indonēziešu: Pulau Simeulue, aču: Pulo Simeuluë) ir Indonēzijai piederoša sala Indijas okeānā. Administratīvi ietilpst Ačehas reģionā, kur veido atsevišķu apriņķi. Lielākā apdzīvotā vieta ir Sinabana (28 927 iedzīvotāji) salas dienvidaustrumos. Lielākā daļa iedzīvotāju ir simaluri, kas radniecīgi tālāk dienvidos esošās Niasas salas iedzīvotājiem.